লক্ষ্য ছিল ডাকাতি। কিন্তু ডাকাতি করতে এসে শেষ পর্যন্ত এমন দুর্দশা হবে, তা বোধহয় সম্ভবত কল্পনা করেনি ডাকাতরা। 
এদিন সকালে হাওড়ার বেলগাছিয়ার একটি গুদামে হানা দেয় তিনজনের সশস্ত্র ডাকাতদল। ডাকাতি করতে এসে তারা যখন গুদামের নিরাপত্তারক্ষীদের ভয় দেখাচ্ছে, তখনই এক নিরাপত্তরক্ষী বুদ্ধি করে আশপাশের লোকজনকে খবর দেন। ফলে লোকজন জড়ো হয়ে গিয়ে তিন ডাকাতের মধ্যে দুই ডাকাতকেই ধরে ফেলে। শুরু হয় বেদম গণপ্রহার। খবর পেয়ে ঘটনাস্থলে আসে লিলুয়া থানার পুলিশ। গুরুতর আহত দুই ডাকাতকে উদ্ধার করে হাসপাতালে ভর্তি করে তারা।
হাসপাতালে ভর্তি দুই ডাকাতকে জেরা করে তাদের তৃতীয় সঙ্গীর খোঁজ চালাচ্ছে পুলিশ। স্থানীয় বাসিন্দারা অবশ্য কারখানার ওই নিরাপত্তরক্ষীর বুদ্ধিরই প্রশংসা করছে।
দেখুন ভিডিও—